ਸਿਰਲੇਖ: ਵੇਟਰ ਤੋਂ ਆਲੀਸ਼ਾਨ ਹੋਟਲਾਂ ਦੇ ਮਾਲਕ ਬਣੇ ਸ਼ਖਸ ਦੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਰੌਬਿਨ ਹਿਊਟਸਨ ਦਾ ਹੋਟਲ ਇੰਡਸਟਰੀ ਵਿੱਚ ਸ਼ਾਨਦਾਰ ਕਰੀਅਰ ਰਿਹਾ ਹੈ

ਬੀਤੇ ਦਿਨਾਂ ਨੂੰ ਯਾਦ ਕਰਦਿਆਂ ਹੋਇਆ 62 ਸਾਲ ਦੇ ਰੌਬਿਨ ਹਿਊਟਸਨ ਦੱਸਦੇ ਹਨ, "ਪ੍ਰੀਖਿਆ 'ਚ ਮੇਰੇ ਕੋਲੋਂ ਗੜਬੜ ਹੋ ਗਈ ਅਤੇ ਮੈਨੂੰ ਅਗਲੀ ਕਲਾਸ 'ਚ ਜਾਣ ਦਾ ਮੌਕਾ ਨਾ ਮਿਲਿਆ।"

"ਮੈਨੂੰ ਕੋਈ ਹੋਰ ਰਸਤਾ ਚੁਣਨਾ ਸੀ। 16 ਸਾਲ ਦੀ ਉਮਰ ਵਿੱਚ ਕੁੜੀਆਂ ਦੇ ਪਿੱਛੇ ਭੱਜਣ ਤੋਂ ਇਲਾਵਾ ਮੇਰੀ ਦਿਲਚਸਪੀ ਦੂਜੀਆਂ ਚੀਜ਼ਾਂ ਵਿੱਚ ਘੱਟ ਹੀ ਸੀ।" 

"ਮੇਰੀ ਮੰਮੀ ਕਹਿੰਦੀ ਹੁੰਦੀ ਸੀ ਕਿ ਰਸੋਈ ਦੀਆਂ ਚੀਜ਼ਾਂ ਇਧਰੋਂ-ਉਧਰ ਕਰਨ 'ਚ ਮੇਰਾ ਮਨ ਜ਼ਿਆਦਾ ਲਗਦਾ ਹੈ।"

ਸ਼ਾਇਦ ਇਹੀ ਕਾਰਨ ਸੀ ਕਿ ਰੌਬਿਨ ਹਿਊਟਸਨ ਦੀ ਮਾਂ ਨੇ ਉਨ੍ਹਾਂ ਨੂੰ ਹੋਟਲ ਅਤੇ ਕੈਟਰਿੰਗ ਸੈਕਟਰ 'ਚ ਕੋਰਸ ਦੀ ਸਲਾਹ ਦਿੱਤੀ। ਇਥੋਂ ਹੀ ਹੌਸਪਿਟੈਲਿਟੀ ਸੈਕਟਰ 'ਚ ਰੌਬਿਨ ਦਾ ਰਾਹ ਖੁੱਲਿਆ। 

ਸਾਲ 1994 ਵਿੱਚ ਰੌਬਿਨ ਨੇ 'ਹੋਟਲ ਡੂ ਵਿਨ' ਦੀ ਸ਼ੁਰੂਆਤ ਦੇ ਨਾਲ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ।

ਇਹ ਵੀ ਪੜ੍ਹੋ-

'ਹੋਟਲ ਡੂ ਵਿਨ' ਦੀ ਸ਼ੁਰੂਆਤ ਲਈ ਰੌਬਿਨ ਅਤੇ ਉਨ੍ਹਾਂ ਦੀ ਪਤਨੀ ਨੇ ਆਪਣਾ ਘਰ ਗਹਿਣੇ ਰੱਖਿਆ ਸੀ

ਰੌਬਿਨ ਦੀ ਤਾਲੀਮ 

10 ਸਾਲ ਬਾਅਦ ਰੌਬਿਨ ਅਤੇ ਉਨ੍ਹਾਂ ਦੇ ਪਾਰਟਨਰ ਨੇ ਇਹ ਹੋਟਲ ਬਿਜ਼ਨੈਸ 66 ਮਿਲੀਅਨ ਪਾਊਂਡ ਵਿੱਚ ਕਿਸੇ ਕੰਪਨੀ ਨੂੰ ਵੇਚ ਦਿੱਤਾ। 

ਸਾਲ 2011 ਵਿੱਚ ਰੌਬਿਨ ਨੇ 'ਦਿ ਪਿਗ' ਨਾਮ ਨਾਲ ਇੱਕ ਹੋਰ ਹੋਟਲ ਚੇਨ ਦੀ ਸ਼ੁਰੂਆਤ ਕੀਤੀ। ਸਾਊਥ ਇੰਗਲੈਂਡ ਵਿੱਚ ਇਸ ਵੇਲੇ ਰੌਬਿਨ ਦੇ ਹੋਟਲ 6 ਥਾਵਾਂ 'ਤੇ ਹਨ। 

ਉਨ੍ਹਾਂ ਦੀ ਕੰਪਨੀ ਹੋਮ ਗ੍ਰੇਨ ਹੋਟਲਜ਼ ਦੀ ਸਾਲਾਨਾ ਕਮਾਈ 20 ਮਿਲੀਅਨ ਪਾਊਂਡ ਯਾਨਿ ਕਰੀਬ 180 ਕਰੋੜ ਰੁਪਏ ਤੋਂ ਵੀ ਵੱਧ ਹੈ। 

ਰੌਬਿਨ ਹਿਊਟਸਨ ਨੂੰ ਬ੍ਰਿਟੇਨ ਦੇ 'ਸਭ ਤੋਂ ਪ੍ਰਭਾਵਸ਼ਾਲੀ ਹੋਟਲ' ਕਾਰੋਬਾਰੀ ਵਜੋਂ ਦੇਖਿਆ ਜਾਂਦਾ ਹੈ। ਹਾਲਾਂਕਿ ਤੁਸੀਂ ਰੌਬਿਨ ਦੀ ਤਾਲੀਮ 'ਤੇ ਸਵਾਲ ਨਹੀਂ ਚੁੱਕ ਸਕਦੇ। 

ਸਾਊਥ ਲੰਡਨ ਦੇ ਸਰੇ ਦੇ ਕੈਟਰਿੰਗ ਕਾਲਜ ਤੋਂ ਗ੍ਰੈਜੂਏਸ਼ਨ ਕਰਨ ਤੋਂ ਬਾਅਦ 70ਵਿਆਂ ਵਿੱਚ ਉਹ ਸੈਵੋਏ ਗਰੁੱਪ ਆਫ ਹੋਟਲਜ਼ ਦੇ ਮੈਨੇਜਮੈਂਟ ਟ੍ਰੇਨਿੰਗ ਪ੍ਰੋਗਰਾਮ ਨਾਲ ਜੁੜ ਗਏ। 

ਰੌਬਿਨ ਹਿਊਟਸਨ ਨੂੰ ਬ੍ਰਿਟੇਨ ਦੇ 'ਸਭ ਤੋਂ ਪ੍ਰਭਾਵਸ਼ਾਲੀ ਹੋਟਲ' ਕਾਰੋਬਾਰੀ ਵਜੋਂ ਦੇਖਿਆ ਜਾਂਦਾ ਹੈ

ਮਿਹਨਤ ਅਤੇ ਸੰਘਰਸ਼

ਰੌਬਿਨ ਦੀ ਮਿਹਨਤ ਅਤੇ ਸੰਘਰਸ਼ ਦਾ ਅੰਦਾਜ਼ਾ ਇਸ ਗੱਲ ਨਾਲ ਵੀ ਲਗਾਇਆ ਜਾ ਸਕਦਾ ਹੈ ਕਿ ਉਨ੍ਹਾਂ ਨੇ ਲੰਡਨ ਦੇ ਪੰਜ ਤਾਰਾ ਹੋਟਲ ਕਲੈਰਿਜ 'ਚ ਵੇਟਰ ਵਜੋਂ ਸ਼ੁਰੂਆਤ ਕੀਤੀ ਸੀ। 

ਕਲੈਰਿਜ ਤੋਂ ਬਾਅਦ ਰੌਬਿਨ ਦਾ ਅਗਲਾ ਪੜਾਅ ਪੈਰਿਸ ਦਾ 'ਕ੍ਰਿਲਿਅਨ' ਹੋਟਲ ਸੀ।

23 ਸਾਲ ਦੀ ਉਮਰ ਵਿੱਚ ਰੌਬਿਨ ਜਦੋਂ ਲੰਡਨ ਵਾਪਸ ਆਏ ਤਾਂ ਉਹ 'ਬਰਕਲੇ' ਹੋਟਲ ਦੇ ਸਭ ਤੋਂ ਨੌਜਵਾਨ ਰਿਸੈਪਸ਼ਨ ਮੈਨੇਜਰ ਸਨ। ਸਫ਼ਰ ਦਾ ਅਗਲਾ ਟਿਕਾਣਾ ਬਰਮੁਡਾ ਸੀ ਜਿੱਥੇ ਉਨ੍ਹਾਂ ਨੇ ਦੋ ਸਾਲ ਗੁਜ਼ਾਰੇ। 

ਪਰ ਦੇਰ-ਸਵੇਰ ਉਨ੍ਹਾਂ ਨੇ ਬ੍ਰਿਟੇਨ ਵਾਪਸ ਆਉਣਾ ਸੀ। ਬ੍ਰਿਟੇਨ ਵਾਪਸੀ 'ਤੇ ਹੈਂਪਸ਼ਇਰ ਦੇ ਇੱਕ ਹੋਟਲ ਵਿੱਚ ਉਨ੍ਹਾਂ ਨੂੰ ਜਨਰਲ ਮੈਨੇਜਰ ਦੀ ਜ਼ਿੰਮੇਵਾਰੀ ਮਿਲੀ। ਉਦੋਂ ਉਨ੍ਹਾਂ ਦੀ ਉਮਰ ਮਹਿਜ਼ 28 ਸਾਲ ਸੀ। 

ਇਸ ਹੋਟਲ...